                                ROMÂNIA




                        NESECRET

                      JUDEŢUL CONSTANTA



            Exemplar unic
          PRIMARIA ORAȘULUI NEGRU VODĂ
          Nr         din 
     






     

  APROB


    





       PREŞEDINTELE  COMITETULUI

                 




            LOCAL PENTRU SITUAŢII DE URGENŢĂ

                           




                               PRIMAR,









MIHAI ADRIAN ARGINTARU                                  

PLANUL

de apărare în cazul producerii unei situaţii de urgenţă specifice provocate de cutremure şi/sau alunecări de teren
                                 Întocmit
    INSPECTOR  PROTECŢIE CIVILĂ
                               PAUL CRISTEA
Planul de apărare în cazul producerii unei situaţii de urgenţă specifice
    CAP. 1

    SCOP, DEFINIŢIE
DEFINIŢIE: Planul de protecţie şi intervenţie al orașului Negru Vodă asigură axarea globală a acţiunilor şi operaţiunilor de protecţie – intervenţie, structurile organizatorice, îndeplinirea misiunilor şi responsabilităţilor pentru realizarea  acţiunilor de protecţie şi intervenţie, în timp operativ, în mod organizat şi într-o concepţie unitară în cazul seismelor.

SCOP: Constituirea ansamblului acţiunilor şi măsurilor de prevenire, protecţie şi intervenţie imediată, de recuperare şi reabilitare necesare limitării efectelor cutremurelor, precum şi atribuţiile ce revin structurilor implicate în gestionarea situaţiilor de urgenta determinate de cutremure.

  OBIECTIVE: 
· identificarea, monitorizarea şi gestionarea tipurilor de riscuri generatoare de dezastre naturale existente pe teritoriul orașului Negru Vodă
· pregătirea pentru protecţie civilă a personalului de conducere din administraţia publica locală, a unităţilor şi formatiunilor, a salariaţilor, elevilor şi a populaţiei neincadrate în muncă;

· creşterea eficienţei în coordonarea şi realizarea unitară a măsurilor de prevenire, protecţie şi intervenţie operativă pentru asigurarea protecţiei populaţiei, bunurilor materiale, valorilor culturale şi a factorilor de mediu în situaţii de urgenţă generate de cutremure şi alunecări de teren, inclusiv refacerea- reabilitarea zonelor afectate;

· apropierea activităţii preventive de cetăţean şi comunitate prin impunerea competentă şi profesionistă a unor standarde ridicate de cunoaştere şi aplicare a legii de către factorii responsabili şi cetăţeni, creşterea ponderii educaţiei preventive desfăşurate în rândul acestora, angrenarea în mai mare măsură a populaţiei, comunităţii şi factorilor responsabili la realizarea unui grad ridicat de autoprotecţie care, evident, duce la îmbunătăţirea nivelului de protecţie a vieţii şi proprietăţii.

   CARACTERISTICILE ZONELOR CU RISC RIDICAT: 

A. Zonare

Orașul Negru Vodă, este amplasat în partea de sud a judeţului Constanta fiind traversat de drumul  judetean D.J. 391 și DN 38 şi se învecineaza la N cu comunele Comana și Chirnogeni, la E cu comuna Albesti, la S cu Bulgaria şi la V cu comuna Cerchezu.

Orașul Negru Vodă are următoarele date caracteristice:

                   -are în componentă satele Darabani și Vilcele și sectia Darabani
                   -suprafaţa teritoriului administrativ: 16048 ha;

                   -suprafaţa teritoriului intravilan: 415 ha;

                   -suprafaţa teritoriului extravilan: 15633 ha;

                   -populaţie totala 5088 locuitori;

                   -număr de locuinţe: 1833  
                   -lungime străzi:  35   km;

                   -lungime reţea de alimentare cu energie electrică: 25 km;
                   -lungime retea gaze naturale  = 12 km.

                   - lungimea retea apă potabilă = 32 km

                   - lungime retea canalizare = 17 km 

Relief

Orașul Negru Vodă este amplasat în zona de podiș la o altitudine de aproximativ 200 m deasupra nivelului mării, fiind străbătut de cateva văi pe directia vest – est.

Geologia


Structura geologică de suprafaţă prezintă un caracter continental reflectat în desfăşurarea zonală a solurilor. Pe teritoriul orașului sunt prezente soluri de tip cernoziomuri carbonatice și cambice așezate pe un strat de loess cu textură mijlocie și grosimi diferite (de la 0 m la 25 m). Panza freatică se află la adăncimi mari. 

Seismicitatea

In conformitate cu zonarea tării din punct de vedere al intensitătii cutremurelor, orașul Negru Vodă este situat in zona sub gradul 8 pe scara Richter și in zona de magnitudine E și D conform normativului P 100/1992, completat cu ordinul M.L.P.A.T. nr.71/N/07.10.1996.
Această dispunere presupune o probabilitate redusa a unor dezastre complementare, indiferent din care focar ( Vrancea, Banat sau Varna) se produc cutremurele, precum și o influientă agravantă motivată de conditiile locale privitoare la natura terenului.
Obiectivele afectate în cazul producerii unui cutremur de proporţii sunt următoarele:

1) populaţia, precum şi bunurile mobile şi imobile;

2) construcţiile: clădiri de locuit, clădiri pentru învăţământ şi social culturale, sediul poliţiei, cabinetele medicale umane, dispensarul sanitar-veterinar, biserici și capacitătile productive ale operatorilor economici din localitate (silozuri , adăposturi ptr. animale, castel apă);

3) căile de comunicatii rutiere : DN 38, DJ 391 șI DC14 și feroviare .


-străzile comunale şi drumurile sateşti,

4) reţelele de alimentare cu energie electrică , apă și gaze
5) reţelele de telecomunicaţii ;

6) mediul natural: păduri, intravilanul localităţii ;

7) activităţile social-economice.

B. Dimensiuni
Elementele expuse direct sau indirect efectelor unei situaţii de urgenţă specifice sunt materializate grafic în anexa nr.8 - Harta de risc
C. Descriere
Elementele expuse direct sau indirect efectelor unei situaţii de urgenţă specifice sunt:

    a) populaţia, salariaţii, precum şi bunurile sale mobile şi imobile;

    b) - construcţiile: casele și blocurile de locuit, Scolile și grădinitele, Liceul teoretic, Casa de cultură, cinematograful, sala de sport, Camin Cultural Darabani, castelul de apă,
        -capacităţile productive:  silozurile existente pe raza localitătii și FNC-ul
    c)   căile de transport rutiere: DN 38, DJ391, DC14 Negru Vodă – Darabani - Vilcele
    e)   reţelele de telecomunicaţii şi altele asemenea: reteaua de telefonie fixă si cablu tv, reteaua de apă potabilă, reteaua de gaze și reteaua de canalizare.
        g)   activităţile social-economice: Societati comerciale de pe raza localitătii.
D. Localizare
Luarea în evidenţă a bunurilor de patrimoniu: clădiri, lucrări inginereşti, dotări tehnologice diverse, valori cultural-artistice din administrarea instituţiilor publice şi private – anexa nr.4;
Identificarea şi inventarierea elementelor expuse - categorii, număr, vulnerabilităţi specifice, dotărilor critice şi surselor de mare risc– anexa nr.4;
E. Delimitare

Identificarea, în detaliu, delimitarea geografică şi declararea zonelor cu risc natural la cutremure– anexa nr.8;
F. Efecte transfrontaliere
Luarea în evidenţă, identificarea şi inventarierea caldirilor şi obiectivelor care pot fi afectate de seisme, de pe raza zonei respective – anexa nr. 4
    CAP. 2
STRUCTURI ORGANIZATORICE IMPLICATE
· Comitetul Local pentru Situaţii de Urgenţă ;

· Serviciul Voluntar pentru Situaţii de Urgenţă ;

· Poliţia;

· Cabinetele medicale umane;

· Unităţile de cult;

· Dispensarul sanitar-veterinar;
· Politia de frontieră;
RESPONSABILITĂŢI ALE ORGANISMELOR ŞI AUTORITĂŢILOR CU ATRIBUŢII ÎN DOMENIU
Comitetul Local pentru Situaţii de Urgenţă

· răspunde de întocmirea planului de apărare şi de reactualizarea acestuia ;

· stabileşte forţele de intervenţie din rândul populaţiei civile şi a salariaţilor ;

· pregăteşte forţele de intervenţie ;

· asigură cunoaşterea de către populaţie şi de forţele destinate intervenţiei, a modalităţilor de acţiune;

· organizează şi execută exerciţii de alarmare publică pentru verificarea pregătirii populaţiei şi a forţelor de intervenţie ;

· realizează conducerea întregii operaţiuni de intervenţie în caz de urgenţa publică generată de cutremure;

· organizează cooperarea între forţele participante la intervenţie ;

· prealertează şi pregătesc forţele şi mijloacele de intervenţie;

· evacuează oamenii, animalele şi bunurilor materiale (la nevoie);

· asigură logistica de intervenţie;

· asigură condiţiile de adăpostire şi cazare a sinistraţilor şi aprovizionarea cu alimente a acestora.

Serviciul Voluntar pentru Situaţii de Urgenţă

-participă la acţiunile de salvare şi acordare a primului ajutor medical persoanelor aflate în dificultate din cauza dezastrului specific;
-intervine pentru localizarea şi lichidarea  incendiilor în masă şi a celor izolate, izbucnite în zona afectată de dezastrul specific ;
- iluminează pe timpul nopţii unele puncte de lucru, în zonele grav afectate ;

- asigură aprovizionarea cu apă potabilă;

- participă la evacuarea populaţiei, a animalelor şi a bunurilor de valoare ;

- execută recunoaşterea zonelor grav afectate şi asigură respectarea măsurilor de prevenire în punctele periculoase;

Poliţia și Politia de frontieră
-execută, imediat după declanşarea dezastrului specific, ordine şi circulaţie, recunoaşterea în zona de competenţă, asigurând prioritar măsuri pentru prevenirea panicii în rândul populaţiei, concomitent cu transmiterea către dispeceratele din punctele de comandă a datelor preliminare asupra amplorii efectelor;

-asigură măsurile specifice pentru coordonarea circulaţiei rutiere şi pietonale, prin aplicarea interdicţiilor, devierilor şi priorităţilor, în mod deosebit pentru mijloacele şi formaţiunile de intervenţie specializate ;

-participă  la acţiunile de informare a populaţiei despre situaţia creată, pericolul existent şi măsurile de protecţie ce se impun a fi aplicate în vederea diminuării consecinţelor dezastrului ;

-asigură menţinerea ordinii publice în localităţile şi zonele afectate, intensificând măsurile de prevenire şi combatere a infracţiunilor sau a altor manifestări antisociale;

-supraveghează modul de desfăşurare a operaţiunilor de evacuare, organizează şi participă la paza locurilor de depozitare a valorilor materiale salvate;

-participă la mobilizarea populaţiei apte de muncă, a mijloacelor de transport şi tehnice în vederea participării, conform ordinelor primarului, la acţiunile de normalizare a situaţiei ;

-desfăşoară acţiuni pentru salvarea oamenilor, animalelor şi bunurilor materiale ;

-acţionează pentru evacuarea populaţiei, instituţiilor publice şi operatorilor economici ;

-aplică măsurile prevăzute privind ordinea publică pe timpul instituirii situaţiei de urgenţă generată de cutremur ;

-acţionează pentru limitarea proporţiilor dezastrului şi înlăturarea consecinţelor acestuia ;

-asigură paza persoanelor şi bunurilor materiale în zona afectată ;

            -participă la asigurarea măsurilor de ordine şi luarea în evidenţă a populaţiei atunci când situaţia impune evacuarea temporară a unei parţi importante din populaţie sau a întregii localităţi, în punctele de adunare pentru îmbarcare, pe timpul transportului şi în punctele de primire ;

           -participă la acţiunile specifice pentru identificarea victimelor, sinistraţilor şi stabilirea persoanelor dispărute ;

           -participă la realizarea celorlalte măsuri hotărâte de comitetul local pentru situaţii de urgenţă sau de eşaloanele ierarhic superioare.

Cabinetele medicale umane 

· asigură asistenţa medicală de urgenţă;

· asigură asistenţa medicală specializată pentru persoanele afectate;

· asigură asistenţa medicală în punctele de adunare, pe timpul transportului şi în punctele de debarcare a sinistraţilor;

· asigură materialele şi medicamentele necesare desfăşurării actului medical pe perioada situaţiei de urgenţă.

Unităţile de cult

· asigură consiliere psihologică persoanelor sinistrate;

· asigură transmiterea semnalelor de alarmare a populaţiei cu ajutorul clopotelor de la biserici, în urma primirii înştiinţării despre producerea unei situaţii de urgenţă de la C.L.S.U.; 

Dispensarul sanitar - veterinar

· asigură asistenţa sanitar-veterinară de urgenţă;

· asigură asistenţa sanitar-veterinară specializată în punctele de adunare, pe timpul transportului şi în punctele de debarcare a animalelor populaţiei sinistrate;

· asigură materialele şi medicamentele necesare desfăşurării asistenţei sanitar-veterinare pe perioada situaţiei de urgenţă.

Centrul de conducere a acţiunilor
Conducerea operaţiunilor de intervenţie operativă în cazul producerii unei situaţii de urgenta specifice se realizează de autorităţile legal investite cu atribuţii şi responsabilităţi privind conceptia, planificarea, organizarea şi controlul în domeniu, respectiv de către prefect, primari şi conducerile operatorilor economici şi instituţiilor publice, conform legii.


Planificarea acţiunii se realizează în stare de normalitate prin întocmirea planurilor şi procedurilor de protecţie/intervenţie şi se materializează prin planificarea şi executarea antrenamentelor şi exerciţiilor de specialitate.
CAP. 3

CONCEPŢIA DESFĂŞURĂRII ACŢIUNILOR DE PROTECŢIE-INTERVENŢIE
Comitetul pentru situaţii de urgenta al orașului Negru Vodă, ca urmare a producerii situaţiei de urgenta specifica se activează, se întruneşte de urgenta la sediul său şi îşi pune în aplicare planul propriu de apărare.

 Primarul orașului Negru Vodă, împreună cu membrii serviciului voluntar pentru situaţii de urgenta constituit, potrivit legii, procedează de urgenta la inspecţia zonelor din aria lor de autoritate constatând, după caz:

    a) zonele afectate şi delimitarea acestora;

    b) necesitatea deblocarii-salvării persoanelor şi acordării primului ajutor;

    c) clădirile prabusite sau în pragul colapsului;

    d) reţelele tehnico-edilitare avariate: telecomunicaţii, energie electrica, apă , gaze , etc.
    e) incendiile sau exploziile produse şi/sau iminenta producerii unor evenimente în lant;

    f) distrugerile sau blocarile căilor de acces;

.
 La acţiunile de inspecţie participa şi structurile specializate din cadrul serviciilor publice deconcentrate ale ministerelor şi ale celorlalte organe ale administraţiei publice locale (politia).
Preşedintele comitetului local pentru situaţii de urgenţă al orașului Negru Vodă, informează operativ Comitetul judeţean, prin mijloacele de radiocomunicatii din dotarea proprie sau a reţelelor de telefonie naţională sau curieri, asupra situaţiei constatate, estimand victimele şi pagubele materiale, precum şi necesarul de mijloace şi forte de intervenţie.

    Comitetul local, întrunit de urgenţă, evalueaza situaţia pe baza constatărilor structurilor specializate din subordine  şi stabileşte măsuri de intervenţie de urgenta pentru:

    a) asigurarea condiţiilor pentru efectuarea manevrelor de forte şi mijloace necesare desfăşurării acţiunii de intervenţie, în raport de evoluţia situaţiei;

    b) concentrarea şi organizarea intrării în dispozitivele de acţiune a forţelor şi mijloacelor stabilite prin planul de apărare;

    c) stingerea incendiilor;

    d) deblocarea-salvarea persoanelor şi acordarea primului ajutor;

    e) transportul şi spitalizarea persoanelor accidentate;

    f) evacuarea clădirilor care nu mai prezintă siguranta în exploatare;

    g) protecţia - adăpostirea persoanelor sinistrate şi acordarea asistenţei necesare;

    h) paza şi protecţia bunurilor materiale şi restrictionarea circulaţiei în zonele afectate;

    i) formularea, potrivit legii, a propunerilor cu privire la utilizarea rezervelor materiale şi a mijloacelor pentru intervenţie;

    j) informarea populaţiei prin mijloacele de comunicare în masa şi asigurarea comunicării cu aceasta;

   k) supravegherea factorilor de mediu, a surselor de pericol complementare şi neutralizarea acestora, după caz.

Dacă posibilităţile comitetului local, pentru gestionarea situaţiei sunt depasite, se activează comitetul judeţean.

Etapele de realizare a acţiunilor

A. În perioada de prevenire a unei situaţii de urgenţă specifice

· planificarea dezvoltării unităţii administrativ-teritoriale luând în considerare măsurile de eliminare/reducere a riscurilor pentru:

· clădiri cu funcţiuni esenţiale, a căror integritate pe durata cutremurelor este vitală pentru protecţia civilă;

· construcţii aferente serviciilor sanitare; 
· căi de transport;

· reţele vitale de utilităţi;
· clădiri care adăpostesc substanţe periculoase.

· iniţierea şi/sau continuarea unor studii pentru culegerea şi sinteza de date şi acumularea de cunoştinţe referitoare la elementele determinante pentru hazardul seismic şi la alunecări de teren, evaluarea elementelor expuse la risc: construcţii, reţele, populaţie, instituţii publice etc., pentru a lua în considerare condiţiile locale, elementele expuse şi pentru realizarea de scenarii specifice credibile;

· urmărirea evitării şi/sau reducerii efectelor distructive ale seismelor sau/şi alunecărilor de teren şi apariţiei unor dezastre complementare prin realizarea unor măsuri şi acţiuni de reducere a vulnerabilităţii în zonele de risc;

· studierea, stabilirea şi aplicarea măsurilor de protecţie şi a acţiunilor de intervenţie preventivă împotriva efectelor seismelor şi alunecărilor, în vederea diminuării vulnerabilităţii seismice;

· protecţia şi pregătirea capacităţilor de răspuns în situaţia de urgenţă specifică, unităţi şi echipe cu atribuţii speciale din reţeaua medico-sanitară, servicii de urgenţă voluntare, sisteme funcţionale, dotări, sisteme de comunicare, coordonare şi conducere, spaţii de acces şi evacuare, spaţii de adăpostire a răniţilor şi sinistraţilor, rezerve de alimentare cu apă, medicamente, alimente, energie electrică, combustibil;

· organizarea de exerciţii, sub coordonarea Inspectoratului Judeţean pentru Situaţii de Urgenţă în scopul verificării viabilităţii planurilor de apărare şi a resurselor existente;

· protecţia bunurilor de patrimoniu: clădiri, valori cultural-artistice din administrarea instituţiei publice.
· asigurarea, prin bugetul propriu, a resurselor financiare necesare activităţii de prevenire şi gestionare a unei situaţii de urgenţă specifice;

· verificarea, nominalizarea şi actualizarea stocurilor de materiale de primă necesitate: medicamente, apă minerală, îmbrăcăminte şi încălţăminte, alimente cu termen lung de conservare, cazarmament etc.;

· coordonarea, avizarea şi controlul realizării măsurilor privind activităţile de apărare în cazul producerii unei situaţii de urgenţă specifice, privind:

· verificarea, nominalizarea, actualizarea şi pregătirea serviciului voluntar pentru situaţii de urgenţă şi mijloacelor de intervenţie operativă, inclusiv a celor de intervenţie pe linie medicală;

· asigurarea acţiunilor şi măsurilor de profilaxie în zone de risc, în vederea împiedicării şi declanşării unor epidemii şi/sau epizootii;

· verificarea dotării cu mijloace de comunicaţii şi a stării de funcţionare a acestora;

· asigurarea acţiunilor de cercetare-căutare şi deblocare-salvare: dotare şi personal instruit;

· realizarea unor acţiuni de restricţii şi interdicţii necesare în zonele de risc şi de distrugeri;

· instruirea salariaţilor din zonele de risc asupra regulilor de comportare şi comunicare în cazul producerii unui dezastru;

· planificarea măsurilor şi procedurilor de intervenţie operativă necesare gestionării situaţiei de urgenţă specifice. 
· educarea antiseismică a salariaţilor, asigurarea diseminării informaţiilor: pliante, broşuri, afişe, puse la dispoziţie de organismele abilitate potrivit legii;

    B. În etapa de incidenţă a unei situaţii de urgenţă specifice

    - în caz de cutremur

· activarea imediat după seism a Comitetului local pentru situaţii de urgenţă şi a Centrului operativ .

· aplicarea prevederilor din planul de apărare şi a procedurilor acestuia.

    C. După producerea unei situaţii de urgenţă specifice

· întrunirea de urgenţă a Comitetului local pentru situaţii de urgenţă şi a Centrului operativ, culegerea de informaţii de către personalul specializat, culegerea şi transmiterea datelor semnificative de la şi către Inspectoratul judeţean pentru Situaţii de Urgenţă în vederea colectării, stocării, analizării, sintezei informaţiilor şi elaborarea deciziei de intervenţie;

· elaborarea deciziei privind declararea stării de alertă sau instituirea stării de urgenţă specifice şi transmiterea urgentă a dispoziţiilor către forţele şi mijloacele destinate intervenţiei;

· desfăşurarea intervenţiei, prin executarea acţiunilor planificate în etapa de prevenire a unei situaţii de urgenţă specifice;

· aplicarea prevederilor din planul de apărare şi a procedurilor acestuia pentru investigarea de urgenţă a construcţiilor, reţelelor de utilităţi etc., respectând reglementările în vigoare din diferite domenii şi punerea în siguranţă provizorie potrivit priorităţilor stabilite de specialiştii abilitaţi şi luarea deciziilor de evacuare.

· investigarea de urgenţă a dotărilor proprii şi a altor instituţii;

· comunicarea permanentă între autorităţi, operatori economici, populaţie şi salariaţi pe toată perioada de intervenţie şi refacere;

· aplicarea prevederilor din plan privind refacerea căilor de acces, reţelelor de utilităţi, capacităţilor funcţionale şi a capacităţilor operaţionale şi de aprovizionare afectate, pentru revenirea la normal a vieţii social-economice;

· realizarea evaluării daunelor, potrivit legislaţiei;

· revizuirea şi actualizarea planului de apărare, pe baza experienţei acumulate.

FAZE PE URGENŢĂ A ACŢIUNILOR

a) urgenţa I - asigurată de serviciul voluntar pentru situaţii de urgenţă în cooperare cu garda de intervenţie Chirnogeni
    b) urgenţa a II-a - asigurată de SVSU în cooperare cu alte servicii voluntare pentru situaţii de urgenţă şi subunităţile inspectoratului judeţean;

    c) urgenţa a III-a - asigurată de de SVSU în cooperare cu alte servicii voluntare pentru situaţii de urgenţă şi subunităţi profesioniste de intervenţi din două sau mai multe unităţi limitrofe;

    d) urgenţa a IV-a - asigurată prin grupări operative, dislocate la ordinul inspectorului general, al Inspectoratului General, în cazul unor intervenţii de amploare şi de lungă durată.

    ACŢIUNILE DE PROTECŢIE-INTERVENŢIE
Prevenirea şi gestionarea situaţiilor de urgenta produse de seisme , reprezintă o activitate de interes local, prin dimensiunea urmărilor negative ce se pot produce în plan economic, social şi de mediu şi vizează:

· întrunirea de urgenţă a Comitetului local pentru situaţii de urgenţă;

· culegerea de informaţii de către personalul specializat;

· culegerea şi transmiterea datelor semnificative în vederea colectării, stocării, analizării, sintezei informaţiilor şi elaborării deciziei de intervenţie;

· elaborarea deciziei privind declararea stării de alertă sau instituirea stării de urgenţă specifice şi transmiterea urgentă a dispoziţiilor către forţele şi mijloacele destinate intervenţiei;

· desfăşurarea intervenţiei, prin executarea acţiunilor planificate în etapa de prevenire a unei situaţii de urgenţă specifice:
   a) În urgenţa I, de regulă, sunt cuprinse misiunile care trebuie executate de către structurile specializate, în scopul prevenirii agravării situaţiei de urgenţă, limitării sau înlăturării, după caz, a consecinţelor acestora, şi se referă la:

    1. deblocarea căilor de acces şi a adăposturilor;

    2. limitarea efectelor negative în cazul riscului iminent de prăbuşire a unor construcţii;

    3. salvarea victimelor;

    4. acordarea asistenţei medicale de urgenţă;

  5. evacuarea şi asigurarea măsurilor de adăpostire a populaţiei şi a sinistraţilor aflaţi în zonele supuse riscurilor;

    6. stingerea incendiilor;

   7. decontaminarea personalului, terenului, clădirilor şi tehnicii;

    8. asigurarea mijloacelor de subzistenţă.

    b) În urgenţă a II-a se continuă acţiunile din urgenţa I, concentrându-se la locul evenimentului forţe şi mijloace de intervenţie, şi se îndeplinesc toate celelalte misiuni specifice, până la terminarea acţiunilor de intervenţie. Acestea se referă la:

    1. dispersarea personalului şi bunurilor proprii în afara zonelor supuse riscurilor complementare;

    2. evacuarea şi protejarea persoanelor;

    3. asigurarea suportului logistic privind amenajarea şi deservirea taberelor pentru sinistraţi;

    4. constituirea rezervei de mijloace de protecţie individuală şi colectivă;

    5. decontaminarea personalului, terenului, clădirilor şi tehnicii, dacă situaţia o impune;

    6. executarea controlului contaminării surselor de apă potabilă;

    7. executarea controlului sanitar-epidemic în zonele de acţiune a forţelor şi mijloacelor proprii;

    8.  refacerea sistemului de alarmare şi a celui de comunicaţii şi informatică;

    9. controlul şi stabilirea măsurilor pentru asigurarea viabilităţii unor căi de comunicaţie, pentru transportul şi accesul forţelor şi mijloacelor de intervenţie;

    10. asigurarea mijloacelor de subzistenţă;

    11. îndeplinirea altor misiuni stabilite prin lege.

    (c) În cadrul urgenţelor a III-a, asigurată de două sau mai multe unităţi limitrofe, şi a IV-a, asigurată prin grupări operative, dislocate la ordinul inspectorului general, al Inspectoratului General, în cazul unor intervenţii de amploare şi de lungă durată, continuă să se execute acţiunile din primele două urgenţe, în funcţie de momentul în care s-au declarat, cu forţe şi mijloace sporite:

· aplicarea prevederilor din planul de apărare şi a procedurilor acestuia;

· comunicarea permanentă între autorităţi, operatori economici, populaţie şi salariaţi pe toată perioada de intervenţie şi refacere;

· aplicarea prevederilor din plan privind refacerea căilor de acces, reţelelor de utilităţi, capacităţilor funcţionale şi a capacităţilor operaţionale şi de aprovizionare afectate, pentru revenirea la normal a vieţii social-economice;

GESTIONAREA ACŢIUNILOR DE PROTECŢIE-INTERVENŢIE: 
A. Prevenirea – Protecţia constă în măsuri şi acţiuni în perioada de prevenire a unei situaţii de urgenţă specifice, astfel:
    1) Actualizarea componenţei nominale a Comitetului local pentru situaţii de urgenţă şi a Centrului operativ cu activitate temporară. Această acţiune se face anual şi ori de câte ori situaţia o impune;

    2) Asigurarea şi verificarea periodică a funcţionării fluxului informaţional-decizional privind înştiinţarea, notificarea, transmiterea datelor, informaţiilor, precum şi a prelucrării şi stocării acestora, transmiterii deciziilor de către factorii cu atribuţii şi responsabilităţi în domeniu către cei interesaţi; transmiterea informaţiilor şi a deciziilor se realizează în conformitate cu schema fluxului informaţional-decizional.

   3) Stabilirea, prin protocol, cu instituţiile abilitate, a tipurilor de reţele, frecvenţe şi mijloace de telecomunicaţii, compatibile între ele, care se utilizează şi pentru care se asigură permanenţa;

    4) Stabilirea unor programe de acţiuni pe termen scurt şi lung care cuprind măsuri privind reducerea riscului seismic al construcţiilor, în special a celor cu funcţii vitale;

    5) Asigurarea, prin Inspectoratul de Stat în Construcţii, a respectării prevederilor Legii nr. 10/1995 privind calitatea în construcţii, cu modificările ulterioare;

    6) Promovarea şi dezvoltarea proiectelor parteneriale de cooperare, în vederea îmbunătăţirii activităţii de reducere a riscului seismic, precum şi pentru managementul situaţiilor de urgenţă specifice;

    7) Coordonarea tehnică a elaborării materialelor de educare antiseismică a cetăţenilor.

    8) Asigurarea şi verificarea condiţiilor de funcţionare în caz de cutremur a Comitetului local pentru situaţii de urgenţă/Centrului operativ: spaţii, utilităţi, structură, dotare etc.;

    9) Aprobarea actualizării sau modificării propriului regulament de organizare şi funcţionare;

B. Intervenţia

Comitetul local pentru situaţii de urgenţă și Centrul operativ se activează, se întruneşte de urgenţă la sediul său şi îşi pune în aplicare planul propriu de apărare.

    Preşedintele Comitetului local pentru situaţii de urgenţă, procedează la inspecţia zonelor din aria lor de autoritate constatând, după caz:

    a) zonele afectate şi delimitarea acestora;

    b) necesitatea deblocării - salvării persoanelor şi acordării primului-ajutor;

    c) clădirile prăbuşite sau în pragul colapsului;

    d) reţelele tehnico-edilitare avariate: telecomunicaţii, energie electrică, etc.;

    e) incendiile sau exploziile produse şi/sau iminenţa producerii unor evenimente în lanţ;

    f) distrugerile sau blocările căilor de acces;

    g) contaminările chimice sau radioactive ale mediului.

        
Preşedintele Comitetului local pentru situaţii de urgenţă informează operativ Comitetul judeţean asupra situaţiei constatate, estimând victimele şi pagubele materiale, precum şi necesarul de mijloace şi forţe de intervenţie.

    
Comitetul local, evaluează situaţia pe baza informărilor operative şi constatărilor structurilor specializate organe ale administraţiei publice locale şi la solicitarea instituţiilor şi operatorilor economici stabileşte măsuri de intervenţie de urgenţă pentru:

    a) asigurarea condiţiilor pentru efectuarea manevrelor de forţe şi mijloace necesare desfăşurării acţiunii de intervenţie, în raport de evoluţia situaţiei;

    b) concentrarea şi organizarea intrării în dispozitivele de acţiune a forţelor şi mijloacelor stabilite prin planul de apărare;

    c) stingerea incendiilor;

    d) deblocarea - salvarea persoanelor şi acordarea primului-ajutor;

    e) transportul şi spitalizarea persoanelor accidentate;

    f) inspectarea post situaţie de urgenţă specifică a construcţiilor avariate şi evaluarea rapidă a acestora;

    g) evacuarea clădirilor care nu mai prezintă siguranţă în exploatare;

    h) protecţia - adăpostirea persoanelor sinistrate şi acordarea asistenţei necesare;

    i) paza şi protecţia bunurilor materiale şi restricţionarea circulaţiei în zonele afectate;

    j) formularea, potrivit legii, a propunerilor cu privire la utilizarea rezervelor materiale şi a mijloacelor pentru intervenţie;

    k) informarea salariaţilor şi asigurarea comunicării cu aceaştia;

    l) supravegherea factorilor de mediu, a surselor de pericol complementare şi neutralizarea acestora, după caz.

    
Dacă posibilităţile comitetului local, pentru gestionarea situaţiei sunt depăşite, se activează comitetul judeţean.
Conducerile tehnico-administrative ale operatorilor economici şi instituţiilor au obligaţia de a asigura cunoaşterea de către forţele destinate intervenţiei, precum şi de către populaţie şi salariaţi, a modalităţilor de acţiune conform planurilor de apărare specifice, aprobate.

   
Forţele de intervenţie specializate acţionează conform domeniului lor de competenţă, pentru:

    a) salvarea şi/sau protejarea oamenilor, animalelor şi bunurilor, evacuarea şi transportul victimelor, cazarea sinistraţilor, aprovizionarea cu alimente, medicamente şi materiale de primă necesitate;

    b) acordarea primului-ajutor medical şi psihologic, precum şi participarea la evacuarea populaţiei, instituţiilor publice şi operatorilor economici afectaţi;

    c) aplicarea măsurilor privind ordinea pe timpul producerii situaţiei de urgenţă specifice;

    d) dirijarea şi îndrumarea circulaţiei pe direcţiile şi în zonele stabilite ca accesibile;

    e) diminuarea şi/sau eliminarea avariilor la reţele şi clădiri cu funcţiuni esenţiale, a căror integritate pe durata cutremurelor este vitală pentru protecţia civilă: construcţii aferente serviciilor sanitare, clădirile instituţiilor cu responsabilitate în gestionarea situaţiilor de urgenţă, clădiri care conţin substanţe periculoase, precum şi pentru căi de transport, clădiri pentru învăţământ;

    f) limitarea proporţiilor situaţiei de urgenţă specifice şi înlăturarea efectelor acesteia cu mijloacele din dotare.

Forţele de intervenţie specializate sunt: 

· structuri ale serviciilor voluntare pentru situaţii de urgenţă;

· unităţile poliţiei;

· unităţile jandarmeriei;

· unităţile poliţiei de frontieră;

· unităţile pentru asistenţa medicală de urgenţă ale Ministerului Sănătăţii; organizaţiile nonguvernamentale specializate în acţiuni de salvare;

· unităţile şi formaţiunile sanitare şi de inspecţie sanitar-veterinară;

· formaţiuni de pază a persoanelor şi a bunurilor;
    
Forţele auxiliare se stabilesc din rândul populaţiei şi salariaţilor, formaţiilor voluntare, altele decât cele instruite special pentru situaţii de urgenţă, şi acţionează conform sarcinilor stabilite pentru formaţiile de protecţie civilă organizate la operatorii economici în planul de apărare specific.

C. Relocarea

Stabilirea, verificarea, nominalizarea şi actualizarea stocurilor de materiale de primă necesitate: medicamente,  apă minerală, îmbrăcăminte şi încălţăminte, alimente cu termen lung de conservare, cazarmament etc.;

D. Refacerea-Reconstrucţia

Stabilirea, listei operatorilor economici şi a furnizorilor de bunuri şi servicii care au în dotare utilaje pentru intervenţie în cazul producerii unei situaţii de urgenţă specifice şi încheierea cu acestea a convenţiilor pentru intervenţia imediată şi asigurarea necesarului de resurse;

Stabilirea, asigurarea, prin bugetul propriu, a resurselor financiare necesare activităţii de prevenire şi gestionare a unei situaţii de urgenţă specifice;

E. Reabilitarea-Restabilirea 

Pentru restabilirea stării de normalitate, comitetul local, precum şi conducerile tehnico-administrative ale operatorilor economici, reprezentanţii societăţii civile şi instituţiilor, dispun aplicarea următoarelor acţiuni şi măsuri:

    a) acordă, în continuare, sprijinul necesar persoanelor afectate;

    b) reconstituie mijloacele materiale necesare pentru intervenţie şi refacere, în stare operativă;

    c) reabilitează căile de comunicaţii rutiere, etc., liniilor de telecomunicaţii şi reţelelor de transport şi distribuţie a energiei electrice şi operatorilor energetici;

    d) pregăteşte condiţiile pentru repunerea în stare de funcţionare a operatorilor economici şi instituţiilor afectate, precum şi pentru refacerea locuinţelor şi a celorlalte construcţii cu caracter public sau privat avariate sau distruse din zona afectată;

    e) continuă investigaţia post situaţie de urgenţă specifică şi stabileşte soluţiile cadru de intervenţie pentru punerea în siguranţă provizorie a construcţiilor avariate;

    f) stabileşte din punct de vedere valoric şi cantitativ pagubele produse de situaţia de urgenţă specifică;

    g) comunică operativ cu factorii abilitaţi şi comunică permanent cu cetăţenii despre informaţiile specifice.

F. Menţinerea condiţiilor de siguranţă
Stabilirea unor programe de acţiuni pe termen scurt şi lung care cuprind măsuri privind reducerea riscului seismic al construcţiilor, în special a celor cu funcţii vitale pentru societate;

Asigurarea, prin Inspectoratul de Stat în Construcţii, a respectării prevederilor Legii nr. 10/1995 privind calitatea în construcţii, cu modificările ulterioare;

Promovarea şi dezvoltarea proiectelor parteneriale de cooperare, în vederea îmbunătăţirii activităţii de reducere a riscului seismic, precum şi pentru managementul situaţiilor de urgenţă specifice;

Coordonarea tehnică a elaborării materialelor de educare antiseismică a salariaţilor.

    CAP. 4

    RESURSE: 

A. Umane
    Resursele umane sunt constituite din membrii Comitetului local pentru situaţii de urgenţă, Centrului operativ, din specialişti consultanţi şi membri Serviciului voluntar pentru Situaţii de Urgenţă.

B. Materiale
    Resursele materiale sunt cele prevăzute în bugetul propriu precum şi alte resurse aflate la dispoziţia Comitetului judeţean pentru situaţii de urgenţă alocate în funcţie de caracteristicile şi amploarea efectelor situaţiei de urgenţă specifice.

C. Financiare

Resursele financiare necesare activităţilor de prevenire, pregătire, protecţie, intervenţie se asigură de la bugetul  propriu.

    CAP. 5

    LOGISTICA ACŢIUNILOR
    Logistica acţiunilor se asigură de Comitetul local pentru situaţii de urgenţă şi de către instituţiile publice şi operatorii economici cu atribuţii şi responsabilităţi în domeniu conform convenţiilor/contractelor de colaborare întocmite.

    CAP. 6

    ASIGURAREA REALIZĂRII ACŢIUNILOR:
    A. Instruirea
         Pentru pregătirea personalului cu atribuţii şi responsabilităţi în domeniu, membrii Comitetului local pentru situaţii de urgenţă, sub coordonarea Inspectoratului judeţean pentru Situaţii de Urgenţă şi împreună cu alte organisme abilitate, participă la exerciţii generale şi aplicaţii în scopul pregătirii organelor de conducere ale forţelor de intervenţie, precum şi a salariaţilor pentru protecţia şi intervenţia în situaţiile provocate de producerea unei situaţii de urgenţă specifice.

Anual, comitetul local pentru situatii de urgentă, organizează şi execută exerciţii aplicative pe baza unor programe adecvate pentru verificarea pregătirii tuturor forţelor de intervenţie, şi a populaţiei, funcţionării sistemului de înştiinţare, avertizare, prealarmare, alarmare, precum şi a tehnicii, mijloacelor şi materialelor de intervenţie aflate în dotare; exerciţiile vor fi in prealabil anunţate, pentru a nu crea panică în zona unde urmează a se desfăşura.

      B.  Planuri şi proceduri
Punerea în alpicare a Planului de apărare în cazul producerii unei situaţii de urgenţă specifice se realizează în concordanţă cu

    
-  Planul de evacuare-relocare;

    
-  Planul de instruire şi pregătire ;

    
- Fişele de instruire periodică, pe probleme de apărare împotriva efectelor seismelor .

 Realizarea circuitul informaţional-decizional şi de cooperare
Sistemul informaţional-decizional cuprinde ansamblul subsistemelor destinate observării, detectării, măsurării, înregistrării, stocării şi prelucrării datelor specifice, alarmării, notificării, culegerii şi transmiterii informaţiilor şi a deciziilor de către factorii implicaţi în acţiunile de prevenire şi gestionare a unei situaţii de urgenţă specifice.

Transmiterea informaţiilor şi a deciziilor se realizează în conformitate cu schema fluxului informaţional-decizional, aprobată prin planul propriu de apărare.

Informarea secretariatului tehnic permanent ale comitetului judeţean pentru situaţii de urgenţă asupra locului producerii situaţiei de urgenţă specifice, evoluţiei acesteia, efectelor negative produse, precum şi asupra măsurilor luate, se realizează prin rapoarte operative.

Conţinutul cadru al raportului operativ ce se transmite în timpul acţiunilor de gestionare a situaţiei de urgenţă specifice este prezentat în anexa nr. 7.

Primarul și Comitetetului Local pentru situaţii de urgenţă, au obligaţia să asigure preluarea de la staţiile centrale a datelor şi avertizărilor meteorologice şi hidrologice, în vederea declanşării acţiunilor preventive şi de intervenţie.
	
	CUTREMURE DE PAMANT
	· Pastrati-va calmul, nu intrati in panica, puneti-va familia in siguranta;

· Ramaneti in locul unde va gasiti, in cladiri sau in exteriorul acestora;

· Daca cutremurul v-a surprins in interior, stingeti focul, intrerupeti curentul electric si gazele, deschideti usile si departati-va de ferestre sau balcoane; adapostiti-va sub o banca, o masa solida, langa un perete de rezistenta sau tocul unei usi;

· Gospodinele surprinse in bucatarie sa se indeparteze cat mai mult de aragazul cu oale fierbinti;

· Nu produceti scantei, nu aprindeti lumanari, chibrituri, alte surse de foc deschis, daca simtiti miros de gaze sau produse petroliere;

Daca seismul v-a surprins in afara cladirii departati-va de cladiri, stalpi sau alte obiecte aflate in echilibru precar, la o distanta care sa va asigure spatiul de siguranta in cazul prabusirii (avarierii acestora);

· Cand sunteti in masina (si aceasta in mers) scoateti masina in afara carosabilului, opriti imediat si ramaneti in masina ;

· Cand masina este stationata langa cladiri este bine sa parasiti masina imediat si sa va indepartati de aceasta;

· Cand mecanicii de locomotiva sesizeaza seismul este bine sa opreasca trenul imediat;

· La parasirea locuintei fiecare cetatean trebuie sa-si ia actele de identitate, un mijloc de iluminat independent de surse de alimentare electrice (lanterna, felinar, lampa, lumanari), un aparat de radio cu alimentare de la baterii sau acumulatori si obiecte personale strict necesare (imbracaminte, hrana, apa, trusa sanitara);

- Ocoliti locurile periculoase (ziduri, cladiri sau componente de constructii care ameninta cu prabusirea, avariile la conductele si instalatiile de alimentare cu gaze, electricitate, termoficare, apa, canal);

· Nu atingeti conductorii (firele) electrici sau alte instalatii electrice, de gaze, termoficare avariate;

· Acordati ajutor ranitilor, batranilor, bolnavilor si supravegheati-i pana la sosirea echipelor de salvare;

· Evitati, pe cat posibil, circulatia pe strazi in vederea vizitarii rudelor sau cunostintelor pentru a vedea care este starea lor;

· Nu stationati pe langa locurile periclitate sau in preajma punctelor de lucru;

· Combateti zvonurile, stirile false, panica si dezordinea;

Participati (daca vi se solicita) la actiunile de inlaturare a daramaturilor, sprijinirea constructiilor, salvarea oamenilor.


        DISPOZIŢII FINALE

ANEXE:

 - Dispozitia privind constituirea/organizarea Comitetului local- anexa 1.
 - Componenta nominală a membrilor structurilor de mai sus, cu precizarea unităţii la care sunt încadraţi, funcţiei, adresei şi a telefoanelor de la serviciu şi de la domiciliu- anexa 1.
 - Resurse umane - anexa 2.
 - Lista autoritatilor cu responsabilitati in caz de situatii de urgenta  – anexa 3. 
 - Componenta nominala a structurilor cu atributii pentru gestionarea situatiilor de urgenta - anexa 4.
 - Tabelul cuprinzând obiectivele care pot fi afectate de seisme  – anexa 5.
 - Mijloacele de avertizare si alarmare a populatiei - anexa 6.
 - Schema fluxului informational - anexa 7.
 - Reguli de comportare si masuri în cazul producerii unui seism - anexa 8
 - Spatii de evacuare in cazde urgenta – anexa 9

 - Rapoarte operative- anexa 10
 - Planificarea exercitiilor - anexa 11.
 - Tehnica auto disponibila – anexa 12
 - Tabel cladiri risc seismic – anexa 13

